title: Padomes Lēmums (KĀDP) 2018/906 (2018. gada 25. jūnijs), ar ko pagarina pilnvaru termiņu Eiropas Savienības īpašajam pārstāvim Sāhelā

text:
               26.6.2018

               LV

               Eiropas Savienības Oficiālais Vēstnesis

               L 161/22

         PADOMES LĒMUMS (KĀDP) 2018/906
   (2018. gada 25. jūnijs),
   ar ko pagarina pilnvaru termiņu Eiropas Savienības īpašajam pārstāvim Sāhelā
   EIROPAS SAVIENĪBAS PADOME,
   ņemot vērā Līgumu par Eiropas Savienību un jo īpaši tā 33. pantu un 31. panta 2. punktu,
   ņemot vērā Savienības Augstās pārstāves ārlietās un drošības politikas jautājumos priekšlikumu,
   tā kā:

               (1)

               Padome 2015. gada 7. decembrī pieņēma Lēmumu (KĀDP) 2015/2274 (1), ar ko Ángel LOSADA FERNÁNDEZ kungs tika iecelts par Eiropas Savienības īpašo pārstāvi (ESĪP) Sāhelā. ESĪP pilnvaru termiņš beigsies 2018. gada 30. jūnijā.

               (2)

               ESĪP pilnvaru termiņš būtu jāpagarina par vēl 20 mēnešiem.

               (3)

               ESĪP savas pilnvaras īstenos situācijā, kas var pasliktināties un varētu kavēt Līguma 21. pantā izklāstīto Savienības ārējās darbības mērķu sasniegšanu,

         IR PIEŅĒMUSI ŠO LĒMUMU.
   1. pants
   Eiropas Savienības īpašais pārstāvis
   1.   ESĪP Sāhelā Ángel LOSADA FERNÁNDEZ kunga pilnvaru termiņš tiek pagarināts līdz 2020. gada 29. februārim. Padome, pamatojoties uz Politikas un drošības komitejas (PDK) izvērtējumu un Savienības Augstā pārstāvja ārlietās un drošības politikas jautājumos (AP) iesniegtu priekšlikumu, var nolemt, ka ESĪP pilnvaras beidzas agrāk.
   2.   ESĪP pilnvaru īstenošanas nolūkā Sāhela tiek definēta kā valstis, uz kurām galvenokārt attiecas ES Stratēģija drošībai un attīstībai Sāhelā (“stratēģija”) un tās reģionālais rīcības plāns (“RRP”), proti, Burkinafaso, Čada, Mali, Mauritānija un Nigēra. Jautājumos, kuriem ir plašākas sekas reģionā, ESĪP attiecīgajā gadījumā sadarbojas ar Čada ezera baseina valstīm un citām valstīm un reģionālām vai starptautiskām vienībām ārpus Sāhelas, tostarp Magribā, Rietumāfrikā un Gvinejas līča reģionā.
   2. pants
   Politikas mērķi
   1.   ESĪP pilnvaru pamatā ir Savienības politikas mērķi attiecībā uz Sāhelu – aktīvi veicināt reģionālus un starptautiskus centienus panākt ilgstošu mieru, drošību un attīstību reģionā. ESĪP mērķis turklāt ir panākt to, lai Savienības daudzpusīgā iesaiste Sāhelā būtu kvalitatīvāka, intensīvāka un ar lielāku ietekmi.
   2.   ESĪP veicina visu Savienības centienu reģionā izveidi un īstenošanu, jo īpaši politikas, drošības un attīstības jomās, un visu Savienības rīcībai nozīmīgo instrumentu koordinēšanu.
   3.   Prioritāte tiek noteikta Mali ilglaicīgai stabilizēšanai un partnerībai ar Sāhelas G5, koordinējot ar Savienības delegācijām un citiem attiecīgiem rīcībspēkiem, tostarp ar dalībvalstīm, Komisiju un Eiropas Ārējās darbības dienestu (EĀDD).
   4.   Savienības politikas mērķi ir, saskaņoti un efektīvi izmantojot visus tās instrumentus, veicināt Mali un tās iedzīvotāju atgriešanos uz miera, izlīguma, drošības un attīstības ceļa.
   5.   Savienības politikas mērķi ir arī stiprināt saikni starp drošības un attīstības jautājumiem G5 Sāhelas valstīs.
   3. pants
   Pilnvaras
   1.   Lai sasniegtu Savienības politikas mērķus attiecībā uz Sāhelu, ESĪP ir pilnvarots:

               a)

               aktīvi veicināt stratēģijas un tās RRP īstenošanu un koordinēt un tālāk attīstīt Savienības integrēto pieeju reģionālajām krīzēm, lai pastiprinātu Savienības darbību Sāhelā vispārējo saskaņotību un efektivitāti;

               b)

               sadarboties ar visiem attiecīgajiem rīcībspēkiem reģionā, valdībām, reģionālām organizācijām, jo īpaši ar Sāhelas G5 un tās Kopīgajiem spēkiem, attiecībā uz kuriem uzmanība inter alia būtu jāpievērš cilvēktiesību ievērošanas un tādu nemilitāru elementu sekmēšanai minētajos spēkos kā policijas komponents, starptautiskām organizācijām, pilsonisko sabiedrību un diasporām, tostarp ar visām Magribas un Čada ezera baseina valstīm, lai veicinātu Savienības mērķu sasniegšanu un palīdzētu veidot labāku izpratni par Savienības lomu Sāhelā;

               c)

               pārstāvēt Savienību un sekmēt Savienības intereses un redzamību attiecīgos reģionālajos un starptautiskajos forumos, tostarp piedaloties Mali miera līguma Comité de Suivi, un veicināt pilnībā koordinētu un visaptverošu Savienības darbību reģionā, izmantojot visus attiecīgos instrumentus, tostarp attīstības palīdzību (piemēram, Sāhelas aliansi), dalībvalstu darbības un Savienības atbalstu krīzes pārvarēšanai un konflikta novēršanai, izmantojot Eiropas Savienības militāro misiju, lai palīdzētu Mali bruņoto spēku apmācībā (EUTM Mali), Eiropas Savienības KDAP misiju Mali (EUCAP Sahel Mali), Eiropas Savienības KDAP misiju Nigērā (EUCAP Sahel Niger), un Līguma 28. pantā noteikto stabilizācijas darbību;

               d)

               uzturēt ciešu sadarbību ar ANO, jo īpaši ģenerālsekretāra īpašo pārstāvi Rietumāfrikā un Sāhelā, ģenerālsekretāra īpašo pārstāvi un ANO Daudzdimensionālās integrētās stabilizācijas misijas vadītāju, Āfrikas Savienību (ĀS), jo īpaši ĀS augsto pārstāvi Mali un Sāhelā, Sāhelas G5, jo īpaši G5 prezidentūru un tās pastāvīgo sekretāru, Rietumāfrikas valstu ekonomikas kopienu, Čada ezera baseina komisiju un citiem vadošiem valstu, reģionāliem un starptautiskiem ieinteresētajiem rīcībspēkiem, tostarp ar citiem īpašajiem sūtņiem Sāhelā, kā arī ar attiecīgajām iestādēm Magribas un Tuvo Austrumu reģionā;

               e)

               rūpīgi sekot reģiona problēmu reģionālajai un pārrobežu dimensijai, tostarp terorismam, organizētajai noziedzībai, ieroču kontrabandai, cilvēku tirdzniecībai un kontrabandai, narkotiku tirdzniecībai, bēgļu un migrācijas plūsmām, kā arī ar tām saistītām finanšu plūsmām; ciešā sadarbībā ar ES pretterorisma koordinatoru veicināt turpmāku ES pretterorisma stratēģijas ieviešanu;

               f)

               cieši sekot līdzi humanitārām, politiskām, drošības un attīstības sekām, ko izraisa liels skaits bēgļu un liela mēroga migrācijas plūsmas, un ar to saistītas nelikumīgas finanšu plūsmas reģionā; pēc pieprasījuma iesaistīties dialogos par migrāciju ar attiecīgiem ieinteresētajiem rīcībspēkiem un vispārīgāk sekmēt Savienības politiku migrācijas un bēgļu jomā saistībā ar šo reģionu – saskaņā ar Savienības politiskajām prioritātēm –, lai palielinātu sadarbību, tostarp saistībā ar atgriešanu un atpakaļuzņemšanu; strādāt ar Sāhelas valstīm, lai sekotu līdzi pasākumiem, par kuriem panākta vienošanās Valletas samitā 2015. gada novembrī, ietverot ES Ārkārtas trasta fondu stabilitātes nodrošināšanai un nelikumīgas migrācijas un personu pārvietošanas iemeslu novēršanai Āfrikā un saistībā ar partnerības satvariem;

               g)

               regulāri uzturēt augsta līmeņa politiskus kontaktus ar reģiona valstīm, kuras ir skāris terorisms un starptautiskā noziedzība, un nodrošināt Savienības būtisko lomu starptautiskajos centienos cīņā pret terorismu un starptautisko noziedzību. Tas ietver Savienības centienus stiprināt atbalstu drošības sektoram, īstenojot KDAP misiju reģionalizāciju un aktīvi atbalstot reģionālu spēju veidošanu, jo īpaši Sāhelas G5 Kopīgos spēkus, to koordināciju ar starptautiskajiem rīcībspēkiem, piemēram, MINUSMA, un to attiecības ar vietējiem iedzīvotājiem, atbilstoši ANO Drošības Padomes Rezolūcijai (ANO DPR) 2359 (2017) un ANO DPR 2391 (2017), un rūpes par to, lai pienācīga uzmanība tiktu pievērsta terorisma un starptautiskās noziedzības pamatcēloņiem Sāhelā;

               h)

               cieši sekot līdzi tam, kādas sekas politikas, drošības un attīstības jomā izraisa humanitārās krīzes reģionā;

               i)

               attiecībā uz Mali: dot ieguldījumu valsts stabilizēšanā, jo īpaši sekmēt pilnīgu atgriešanos pie normālas konstitucionālās situācijas un pārvaldības visā teritorijā un uzticamu valsts mēroga iekļaujošu dialogu visaptverošā Mali miera līguma kontekstā. Tas ietver arī to, ka tiek veicināta iestāžu izveide, drošības sektora reforma – atbilstoši ANO DPR 2364 (2017) – un ilgstoša miera un izlīguma panākšana, un cīņa pret korupciju un nesodāmību Mali, kā arī tiek sekmēti aktīvi un pilnībā koordinēti Savienības centieni, kuru mērķis ir veicināt ātru Mali miera līguma īstenošanu;

               j)

               sadarbībā ar ESĪP cilvēktiesību jautājumos sekmēt to, ka reģionā tiek īstenota Savienības cilvēktiesību politika, tostarp ES Cilvēktiesību pamatnostādnes, jo īpaši ES Pamatnostādnes par bērniem un bruņotiem konfliktiem, kā arī par vardarbību pret sievietēm un meitenēm un par jebkādas pret viņām vērstas diskriminācijas apkarošanu, un Savienības politika attiecībā uz sievietēm, mieru un drošību, un veicināt iekļautību un dzimumu līdztiesību valsts veidošanas procesā atbilstīgi ANO DPR 1325 (2000) un turpmākām rezolūcijām par sievietēm, mieru un drošību, tostarp ANO DPR 2242 (2015). Ieguldījums ietvers notikumu attīstības pārraudzību un ziņošanu par to, kā arī ieteikumu izstrādi šajā sakarā un regulāru kontaktu uzturēšanu ar attiecīgām iestādēm Mali un reģionā, ar Starptautiskās Krimināltiesas prokurora biroju, Augstā komisāra cilvēktiesību jautājumos biroju un cilvēktiesību aizstāvjiem un novērotājiem reģionā;

               k)

               sekot līdzi un ziņot par to, vai tiek ievērotas attiecīgās ANO DPR, konkrēti ANO DPR 2056 (2012), 2071 (2012), 2085 (2012), 2100 (2013), 2295 (2016), 2364 (2017) un 2374 (2017), 2359 (2017), 2391 (2017).

         2.   ESĪP pilnvaru īstenošanas nolūkā ESĪP inter alia:

               a)

               konsultē un ziņo par Savienības nostāju formulēšanu attiecīgi reģionālos un starptautiskos forumos, lai proaktīvi veicinātu un stiprinātu Savienības visaptverošo pieeju krīzei Sāhelā;

               b)

               uztur kopskatu par visām Savienības darbībām un cieši sadarbojas ar attiecīgajām Savienības delegācijām.

         4. pants
   Pilnvaru īstenošana
   1.   ESĪP atbild par pilnvaru īstenošanu, rīkojoties AP pakļautībā.
   2.   PDK uztur privileģētus sakarus ar ESĪP un ir galvenais ESĪP kontaktpunkts saziņā ar Padomi. Neskarot AP atbildību, PDK saskaņā ar savām pilnvarām ESĪP sniedz stratēģiskas norādes un politisku virzību.
   3.   ESĪP savu rīcību cieši koordinē ar Eiropas Ārējās darbības dienestu (EĀDD) un tā attiecīgajām nodaļām.
   5. pants
   Finansējums
   1.   Finanšu atsauces summa, kas paredzēta, lai segtu izdevumus saistībā ar ESĪP pilnvarām, laikposmam no 2018. gada 1. jūlija līdz 2020. gada 29. februārim ir EUR 2 400 000.
   2.   Izdevumus pārvalda saskaņā ar procedūrām un noteikumiem, ko piemēro Savienības vispārējam budžetam.
   3.   Izdevumus pārvalda saskaņā ar līgumu starp ESĪP un Komisiju. Par visiem izdevumiem ESĪP atskaitās Komisijai.
   6. pants
   Komandas izveide un tās sastāvs
   1.   ESĪP pilnvaru un atbilstīgo finanšu līdzekļu ietvaros ESĪP atbild par komandas izveidi. Komandā iekļauj personas, kam ir īpašas zināšanas konkrētos politikas un drošības jautājumos, kuras vajadzīgas pilnvaru īstenošanai, ieskaitot dzimumu. ESĪP laikus informē Padomi un Komisiju par komandas sastāvu.
   2.   Dalībvalstis, Savienības iestādes un EĀDD var ierosināt norīkot personālu darbā pie ESĪP. Šādam norīkotajam personālam atalgojumu attiecīgi maksā vai nu dalībvalsts, vai attiecīgā Savienības iestāde, vai arī EĀDD. Darbā pie ESĪP var norīkot arī ekspertus, ko dalībvalstis ir norīkojušas darbā Savienības iestādēs vai EĀDD. Starptautiskiem līgumdarbiniekiem ir kādas dalībvalsts valstspiederība.
   3.   Viss norīkotais personāls turpina būt nosūtījušās dalībvalsts, nosūtījušās Savienības iestādes vai EĀDD administratīvā pakļautībā un veic savus pienākumus un rīkojas ESĪP pilnvaru interesēs.
   4.   Lai nodrošinātu viņu attiecīgo darbību saskaņotību un konsekvenci, ESĪP personālu izvieto kopā ar attiecīgajām EĀDD nodaļām vai Savienības delegācijām.
   7. pants
   ESĪP un ESĪP personāla privilēģijas un imunitāte
   Par privilēģijām, imunitāti un citām garantijām, kas vajadzīgas ESĪP misijas īstenošanai un sekmīgai darbībai un ESĪP personāla locekļiem, attiecīgā gadījumā vienojas ar uzņēmējvalstīm. Šajā nolūkā dalībvalstis un EĀDD sniedz visu vajadzīgo atbalstu.
   8. pants
   ES klasificētās informācijas drošība
   ESĪP un ESĪP komandas locekļi ievēro drošības principus un minimālos standartus, kas ir noteikti ar Padomes Lēmumu 2013/488/ES (2).
   9. pants
   Piekļuve informācijai un apgādes atbalsts
   1.   Dalībvalstis, Komisija, EĀDD un Padomes Ģenerālsekretariāts ESĪP nodrošina piekļuvi visai vajadzīgajai informācijai.
   2.   Savienības delegācijas reģionā un/vai dalībvalstis attiecīgos gadījumos nodrošina apgādes atbalstu reģionā.
   10. pants
   Drošība
   Saskaņā ar Savienības politiku par tāda personāla drošību, kas izvietots ārpus Savienības, lai veiktu operatīvas darbības saskaņā ar Līguma V sadaļu, ESĪP saskaņā ar ESĪP pilnvarām un atkarībā no drošības situācijas teritorijā, par ko ESĪP atbild, veic visus praktiski iespējamos pasākumus visa ESĪP tiešā pakļautībā esošā personāla drošībai, jo īpaši:

               a)

               izstrādājot konkrētu drošības plānu, kura pamatā ir EĀDD norādījumi, ietverot konkrētus fiziskos, organizatoriskos un procesuālos drošības pasākumus, ar kuru noteikta personāla droša pārvietošanās uz teritoriju, par ko ESĪP atbild, un minētajā teritorijā, kā arī aprakstīta rīcība drošības negadījumos un izklāstīts ārkārtas situāciju un evakuācijas plāns;

               b)

               visam personālam, kas izvietots ārpus Savienības, nodrošinot augsta riska apdrošināšanu, kas atbilst apstākļiem teritorijā, par ko ESĪP atbild;

               c)

               nodrošinot, lai visi ESĪP komandas locekļi, ko izvieto ārpus Savienības, tostarp uz vietas nolīgtie darbinieki, pirms vai tūlīt pēc ierašanās teritorijā, par ko ESĪP atbild, būtu piedalījušies atbilstīgā drošības apmācībā, kuras pamatā ir EĀDD minētajai teritorijai piešķirtā riska izvērtējuma pakāpe;

               d)

               nodrošinot, ka tiek īstenoti visi saskaņotie ieteikumi, kas sniegti pēc regulāriem drošības izvērtējumiem, un – saistībā ar progresa ziņojumu un pārskata ziņojumu par pilnvaru īstenošanu – rakstiski ziņojot Padomei, AP un Komisijai par šo ieteikumu īstenošanu un citiem drošības jautājumiem.

         11. pants
   Ziņojumi
   ESĪP regulāri sniedz ziņojumus AP un PDK, tostarp starpposma pilnvaru ziņojumu 2019. gada pavasarī. Vajadzības gadījumā ESĪP ziņojumus sniedz arī Padomes darba grupām. Regulāros ziņojumus izsūta, izmantojot COREU tīklu. ESĪP var sniegt ziņojumus Ārlietu padomei. Saskaņā ar Līguma 36. pantu ESĪP var tikt iesaistīts Eiropas Parlamenta informēšanā.
   12. pants
   Koordinācija ar citiem Savienības rīcībspēkiem
   1.   Saistībā ar stratēģiju un ar RRP – lai sasniegtu Savienības politiskos mērķus, ESĪP veicina Savienības politiskās un diplomātiskās darbības vienotību, konsekvenci un efektivitāti un palīdz nodrošināt to, lai visus Savienības instrumentus un dalībvalstu darbības veiktu konsekventi. Attiecīgos gadījumos cenšas veidot kontaktus ar dalībvalstīm.
   2.   ESĪP darbības saskaņo ar Savienības delegāciju un Komisijas darbībām, kā arī ar darbībām, ko reģionā veic citi ESĪP. ESĪP regulāri sniedz informatīvus ziņojumus dalībvalstu pārstāvniecībām un Savienības delegācijām reģionā.
   3.   Uz vietas tiek uzturēta cieša saikne ar attiecīgajiem dalībvalstu misiju vadītājiem un Savienības delegāciju vadītājiem. Viņi dara visu iespējamo, lai palīdzētu ESĪP īstenot pilnvaras. ESĪP, cieši saskaņojot ar attiecīgām Savienības delegācijām, sniedz EUCAP Sahel Niger un EUCAP Sahel Mali misiju vadītājiem un EUTM Mali misijas komandierim vietējus politiskus norādījumus. ESĪP, EUTM Mali misijas komandieris un EUCAP Sahel Niger un EUCAP Sahel Mali civilās operācijas komandieris vajadzības gadījumos savstarpēji apspriežas.
   13. pants
   Palīdzība saistībā ar prasībām
   ESĪP un ESĪP personāls palīdz nodrošināt elementus reaģēšanai uz jebkādām prasībām un pienākumiem, kas izriet no iepriekšējo ESĪP Sāhelā pilnvarām, un šai nolūkā sniedz administratīvu palīdzību un piekļuvi attiecīgajiem dokumentiem.
   14. pants
   Pārskatīšana
   Šā lēmuma īstenošanu un tā saskaņotību ar citām Savienības darbībām reģionā regulāri pārskata. ESĪP līdz 2018. gada 31. oktobrim Padomei, AP un Komisijai iesniedz progresa ziņojumu un līdz 2019. gada 30. novembrim – visaptverošu pilnvaru īstenošanas pārskata ziņojumu.
   15. pants
   Stāšanās spēkā
   Šis lēmums stājas spēkā tā pieņemšanas dienā.

      Luksemburgā, 2018. gada 25. jūnijā

            Padomes vārdā –

            priekšsēdētāja

         F. MOGHERINI

      (1)  Padomes Lēmums (KĀDP) 2015/2274 (2015. gada 7. decembris), ar ko ieceļ Eiropas Savienības īpašo pārstāvi Sāhelā (OV L 322, 8.12.2015., 44. lpp.).

      (2)  Padomes Lēmums 2013/488/ES (2013. gada 23. septembris) par drošības noteikumiem ES klasificētas informācijas aizsardzībai (OV L 274, 15.10.2013., 1. lpp.).


title: Padomes Lēmums (KĀDP) 2018/1000 (2018. gada 16. jūlijs), ar kuru groza Lēmumu (KĀDP) 2016/1693, ar ko paredz ierobežojošus pasākumus pret ISIL (Da'esh) un Al-Qaida un ar tām saistītām personām, grupām, uzņēmumiem un vienībām

text:
               16.7.2018

               LV

               Eiropas Savienības Oficiālais Vēstnesis

               LI 178/3

         PADOMES LĒMUMS (KĀDP) 2018/1000
   (2018. gada 16. jūlijs),
   ar kuru groza Lēmumu (KĀDP) 2016/1693, ar ko paredz ierobežojošus pasākumus pret ISIL (Da'esh) un Al-Qaida un ar tām saistītām personām, grupām, uzņēmumiem un vienībām
   EIROPAS SAVIENĪBAS PADOME,
   ņemot vērā Līgumu par Eiropas Savienību un jo īpaši tā 29. pantu,
   ņemot vērā Padomes Lēmumu (KĀDP) 2016/1693 (2016. gada 20. septembris), ar ko paredz ierobežojošus pasākumus pret ISIL (Da'esh) un Al-Qaida un ar tām saistītām personām, grupām, uzņēmumiem un vienībām un ar ko atceļ Kopējo nostāju 2002/402/KĀDP (1),
   ņemot vērā Savienības Augstās pārstāves ārlietās un drošības politikas jautājumos priekšlikumu,
   tā kā:

               (1)

               Padome 2016. gada 20. septembrī pieņēma Lēmumu (KĀDP) 2016/1693.

               (2)

               Ņemot vērā to, ka ISIL (Da'esh) un Al-Qaida un ar tām saistītas personas, grupas, uzņēmumi un vienības turpina radīt draudus, Lēmuma (KĀDP) 2016/1693 pielikumā iekļautajā personu, grupu, uzņēmumu un vienību sarakstā būtu jāpievieno viena persona.

               (3)

               Lēmums (KĀDP) 2016/1693 būtu attiecīgi jāgroza,

         IR PIEŅĒMUSI ŠO LĒMUMU.
   1. pants
   Lēmuma (KĀDP) 2016/1693 pielikumu groza tā, kā izklāstīts šā lēmuma pielikumā.
   2. pants
   Šis lēmums stājas spēkā dienā, kad to publicē Eiropas Savienības Oficiālajā Vēstnesī.

      Briselē, 2018. gada 16. jūlijā

            Padomes vārdā –

            priekšsēdētāja

         F. MOGHERINI

      (1)  OV L 255, 21.9.2016., 25. lpp.

      PIELIKUMS
      Lēmuma (KĀDP) 2016/1693 pielikumā iekļautajā sarakstā pievieno turpmāk minēto personu:

                     “2.

                        Rabah TAHARI (jeb Abu Musab); dzimšanas datums: 1971. gada 28. augusts; dzimšanas vieta: Oran (Alžīrija); valstspiederība: Alžīrijas.”


Komisijas 11.07.2018. Lēmums, ar ko koncentrāciju atzīst par saderīgu ar kopējo tirgu (Lieta Nr. COMP/M.8910 - Bouygues Construction S.A. / Alpiq ES / Kraftanlagen München GmbH) saskaņā ar Padomes Regulu (EK) Nr. 139/2004 (Autentisks ir tikai teksts angļu valodā)


               31.1.2018

               LV

               Eiropas Savienības Oficiālais Vēstnesis

               C 35/148

         P8_TA(2016)0031
   Pieprasījums atcelt Robert Jarosław Iwaszkiewicz deputāta imunitāti
   Eiropas Parlamenta 2016. gada 2. februāra lēmums par pieprasījumu atcelt Robert Jarosław Iwaszkiewicz imunitāti (2015/2240(IMM))
   (2018/C 035/27)

      Eiropas Parlaments,

               —

               ņemot vērā pieprasījumu atcelt Robert Jarosław Iwaszkiewicz imunitāti, kuru 2015. gada 13. augustā nosūtīja Polijas Republikas ģenerālprokurors saistībā ar Polijas Ceļu transporta ģenerālinspektora ierosināto kriminālprocesu (atsauces numurs CAN-PST-SCW.7421.1158450.2014.5.A.0475) un par kuru tika paziņots plenārsēdē 2015. gada 9. septembrī,

               —

               ņemot vērā to, ka Robert Jarosław Iwaszkiewicz atteicās no savām tiesībām tikt uzklausītam saskaņā ar Reglamenta 9. panta 5. punktu,

               —

               ņemot vērā 7. protokola par privilēģijām un imunitāti Eiropas Savienībā 8. pantu, kā arī 1976. gada 20. septembra Akta par Eiropas Parlamenta deputātu ievēlēšanu tiešās vispārējās vēlēšanās 6. panta 2. punktu,

               —

               ņemot vērā Eiropas Savienības Tiesas 1964. gada 12. maija, 1986. gada 10. jūlija, 2008. gada 15. un 21. oktobra, 2010. gada 19. marta, 2011. gada 6. septembra un 2013. gada 17. janvāra spriedumu (1),

               —

               ņemot vērā Polijas Republikas Konstitūcijas 105. panta 2. punktu un 108. pantu un Polijas 1996. gada 9. maija Likuma par Senatora vai deputāta pienākumu pildīšanu 7.b panta 1. punktu un 7.c panta 1. punktu kopsakarā ar 10.b pantu,

               —

               ņemot vērā Reglamenta 5. panta 2. punktu, 6. panta 1. punktu un 9. pantu,

               —

               ņemot vērā Juridiskās komitejas ziņojumu (A8-0016/2016),

               A.

               tā kā Polijas Republikas ģenerālprokurors ir nosūtījis Polijas Ceļu transporta ģenerālinspektora pieprasījumu atcelt no Polijas ievēlētā Eiropas Parlamenta deputāta Robert Jarosław Iwaszkiewicz imunitāti saistībā ar pārkāpumu, kas definēts Polijas 1971. gada 20. maija Likuma par mazsvarīgiem pārkāpumiem 92. a pantā kopsakarā ar 1997. gada 20. jūnija Ceļu satiksmes likuma 20. panta 1. punktu;

               B.

               tā kā saskaņā ar 7. protokola par privilēģijām un imunitāti Eiropas Savienībā 9. pantu Eiropas Parlamenta deputātiem savā valstī ir jābūt imunitātei, ko piešķir attiecīgās dalībvalsts parlamenta deputātiem;

               C.

               tā kā saskaņā ar Polijas Republikas Konstitūcijas 105. panta 2. punktu un 108. pantu deputātu nedrīkst saukt pie kriminālatbildības, ja attiecīgi Sejms vai Senāts nav devis piekrišanu;

               D.

               tā kā līdz ar to Eiropas Parlamentam ir jālemj par to, vai atcelt vai neatcelt Robert Jarosław Iwaszkiewicz imunitāti;

               E.

               tā kā Robert Jarosław Iwaszkiewicz apsūdz par ātruma ierobežojuma neievērošanu apbūvētā zonā;

               F.

               tā kā iespējamais nodarījums nav tieši vai acīmredzami saistīts ar Robert Jarosław Iwaszkiewicz pienākumu izpildi Eiropas Parlamenta deputāta amatā un neattiecas uz Eiropas Parlamenta deputāta pienākumu izpildes ietvaros paustu viedokli vai veiktu balsojumu, kā noteikts 7. protokola par privilēģijām un imunitāti Eiropas Savienībā 8. pantā;

               G.

               tā kā šajā gadījumā Parlaments nav konstatējis pierādījumus par fumus persecutionis, t. i., pietiekami nopietnas un konkrētas aizdomas, ka lieta ierosināta nolūkā nodarīt politisku kaitējumu attiecīgajam deputātam,

               1.

               nolemj atcelt Robert Jarosław Iwaszkiewicz imunitāti;

               2.

               uzdod priekšsēdētājam šo lēmumu un atbildīgās komitejas ziņojumu nekavējoties nosūtīt kompetentajai Polijas Republikas iestādei un Robert Jarosław Iwaszkiewicz.

      (1)  Tiesas 1964. gada 12. maija spriedums, Wagner v Fohrmann un Krier, 101/63, ECLI:EU:C:1964:28; Tiesas 1986. gada 10. jūlija spriedums, Wybot/Faure u. c., 149/85, ECLI:EU:C:1986:310; Vispārējās tiesas 2008. gada 15. oktobra spriedums, Mote/Parlaments, T-345/05, ECLI:EU:T:2008:440; Tiesas 2008. gada 21. oktobra spriedums, Marra/De Gregorio un Clemente, C-200/07 un C-201/07, ECLI:EU:C:2008:579; Tiesas 2010. gada 19. marta spriedums, Gollnisch/Parlaments, T-42/06, ECLI:EU:T:2010:102; Tiesas 2011. gada 6. septembra spriedums, Patriciello, C-163/10, ECLI: EU:C:2011:543; EU:C:2011:543; Vispārējās tiesas 2013. gada 17. janvāra spriedums, Gollnisch/Parlaments, T-346/11 un T-347/11, ECLI:EU:T:2013:23.


title: Padomes Lēmums (KĀDP) 2018/333 (2018. gada 5. marts), ar ko groza Lēmumu 2014/119/KĀDP par ierobežojošiem pasākumiem, kas vērsti pret konkrētām personām, vienībām un struktūrām saistībā ar situāciju Ukrainā

text:
               6.3.2018

               LV

               Eiropas Savienības Oficiālais Vēstnesis

               L 63/48

         PADOMES LĒMUMS (KĀDP) 2018/333
   (2018. gada 5. marts),
   ar ko groza Lēmumu 2014/119/KĀDP par ierobežojošiem pasākumiem, kas vērsti pret konkrētām personām, vienībām un struktūrām saistībā ar situāciju Ukrainā
   EIROPAS SAVIENĪBAS PADOME,
   ņemot vērā Līgumu par Eiropas Savienību un jo īpaši tā 29. pantu,
   ņemot vērā Savienības Augstās pārstāves ārlietās un drošības politikas jautājumos priekšlikumu,
   tā kā:

               (1)

               Padome 2014. gada 5. martā pieņēma Lēmumu 2014/119/KĀDP (1).

               (2)

               Pamatojoties uz minētā lēmuma pārskatīšanu, ierobežojošo pasākumu piemērošana būtu jāpagarina līdz 2019. gada 6. martam, būtu jāsvītro ieraksti par divām personām un būtu jāatjaunina pamatojums iekļaušanai sarakstā attiecībā uz trim personām.

               (3)

               Tādēļ Lēmums 2014/119/KĀDP būtu attiecīgi jāgroza,

         IR PIEŅĒMUSI ŠO LĒMUMU.
   1. pants
   Lēmumu 2014/119/KĀDP groza šādi:

               1)

               lēmuma 5. panta otro daļu aizstāj ar šādu:
               “Šo lēmumu piemēro līdz 2019. gada 6. martam.”;

               2)

               lēmuma pielikumu groza tā, kā norādīts šā lēmuma pielikumā.

         2. pants
   Šis lēmums stājas spēkā dienā, kad to publicē Eiropas Savienības Oficiālajā Vēstnesī.

      Briselē, 2018. gada 5. martā

            Padomes vārdā –

            priekšsēdētājs

         N. DIMOV

      (1)  Padomes Lēmums 2014/119/KĀDP (2014. gada 5. marts) par ierobežojošiem pasākumiem, kas vērsti pret konkrētām personām, vienībām un struktūrām saistībā ar situāciju Ukrainā (OV L 66, 6.3.2014., 26. lpp.).

      PIELIKUMS

                  I.

                  No Lēmuma 2014/119/KĀDP pielikumā izklāstītā saraksta svītro ierakstus par šādām personām:

                              4.

                                 Olena Leonidivna Lukash

                              10.

                                 Serhii Petrovych Kliuiev

                  II.

                  Ierakstus par šādām Lēmuma 2014/119/KĀDP pielikumā minētajām personām aizstāj ar šādiem:

                              Vārds, uzvārds

                              Identifikācijas informācija

                              Sarakstā iekļaušanas pamatojums

                              Sarakstā iekļaušanas datums

                              7.

                                 Oleksandr Viktorovych Yanukovych (Олександр Вiкторович Янукович)

                              Dzimis 10.7.1973. Yenakiieve (Doņeckas apgabals), bijušā prezidenta dēls, uzņēmējs

                              Persona, pret kuru Ukrainas iestādes veic kriminālprocesu par publisko līdzekļu vai aktīvu nelikumīgu piesavināšanos un par līdzdalību tādā darbībā.

                              6.3.2014.

                              11.

                                 Mykola Yanovych Azarov (Микола Янович Азаров),

                                 Nikolai Yanovich Azarov (Николай Янович Азаров)

                              Dzimis 17.12.1947. Kaluga (Krievija), Ukrainas premjerministrs līdz 2014. gada janvārim

                              Persona, pret kuru Ukrainas iestādes veic kriminālprocesu par publisko līdzekļu vai aktīvu nelikumīgu piesavināšanos un par līdzdalību tādā darbībā.

                              6.3.2014.

                              12.

                                 Serhiy Vitalyovych Kurchenko (Сергiй Вiталiйович Курченко)

                              Dzimis 21.9.1985. Harkovā, uzņēmējs

                              Persona, pret kuru Ukrainas iestādes veic kriminālprocesu par nelikumīgu publisko līdzekļu vai aktīvu nelikumīgu piesavināšanos un par dienesta stāvokļa ļaunprātīgu izmantošanu, lai panāktu nepamatotas priekšrocības sev vai trešai personai, tādējādi radot zaudējumus Ukrainas publiskajiem līdzekļiem vai aktīviem.

                              6.3.2014.


title: Padomes Lēmums (2018. gada 8. marts) par Eiropola izpilddirektora iecelšanu

text:
               9.4.2018

               LV

               Eiropas Savienības Oficiālais Vēstnesis

               C 122/1

         PADOMES LĒMUMS
   (2018. gada 8. marts)
   par Eiropola izpilddirektora iecelšanu
   (2018/C 122/01)
   EIROPAS SAVIENĪBAS PADOME,
   ņemot vērā Eiropas Parlamenta un Padomes Regulu (ES) 2016/794 (2016. gada 11. maijs) par Eiropas Savienības Aģentūru tiesībaizsardzības sadarbībai (Eiropolu) un ar kuru aizstāj un atceļ Padomes Lēmumus 2009/371/TI, 2009/934/TI, 2009/935/TI, 2009/936/TI un 2009/968/TI (1), un jo īpaši tās 54. pantu,
   rīkojoties kā iecēlējinstitūcija ar pilnvarām iecelt Eiropola izpilddirektoru un Eiropola izpilddirektora vietniekus,
   tā kā:

               (1)

               Saskaņā ar Regulas (ES) 2016/794 73. panta 1. punktu pašreizējā Eiropola izpilddirektora pilnvaru termiņš tika pagarināts līdz 2018. gada 1. maijam. Tādēļ ir jāieceļ jauns Eiropola izpilddirektors.

               (2)

               Eiropola valdes 2017. gada 1. maija lēmumā ir paredzēti noteikumi par Eiropola izpilddirektora un izpilddirektora vietnieku atlasi, amata pilnvaru termiņa pagarināšanu un atbrīvošanu no amata.

               (3)

               Minētais amats tiek uzskatīts par brīvu no 2017. gada 30. jūlija – deviņus mēnešus pirms pašreizējā Eiropola izpilddirektora amata pilnvaru termiņa beigām – saskaņā ar Eiropola valdes 2017. gada 1. maija lēmuma 3. panta 1. punkta a) apakšpunktu. Paziņojums par vakanci Eiropola izpilddirektora amata vietai tika publicēts Eiropas Savienības Oficiālajā Vēstnesī2017. gada 23. maijā (2).

               (4)

               Saskaņā ar Regulas (ES) 2016/794 54. panta 2. punktu valdes izveidota atlases komiteja (“atlases komiteja”) ir sastādījusi kandidātu sarakstu. Atlases komiteja 2017. gada 19. septembrī sagatavoja pienācīgi motivētu ziņojumu.

               (5)

               Balstoties uz atlases komitejas ziņojumu un saskaņā ar Regulu (ES) 2016/794 un valdes 2017. gada 1. maija lēmumu, valde 2017. gada 3. oktobrī sniedza motivētu atzinumu par Eiropola izpilddirektora iecelšanu, kurā tā ierosināja Padomei sarakstu ar trim amata vietai piemērotiem kandidātiem.

               (6)

               Padome 2017. gada 18. decembrī izraudzījās Catherine DE BOLLE kundzi, Beļģijas valstspiederīgo, par nākamo Eiropola izpilddirektori un par viņas izraudzīšanu Regulas (ES) 2016/794 54. panta 2. punkta ceturtās daļas nolūkā informēja atbildīgo Eiropas Parlamenta komiteju.

               (7)

               Izraudzītā kandidāte 2018. gada 29. janvārī uzstājās Eiropas Parlamenta Pilsoņu brīvību, tieslietu un iekšlietu komitejā (“LIBE komiteja”), un 2018. gada 1. martāLIBE komiteja sniedza atzinumu saskaņā ar Regulas (ES) 2016/794 54. panta 2. punkta ceturto daļu,

         IR PIEŅĒMUSI ŠO LĒMUMU.
   1. pants
   Ar šo Catherine DE BOLLE kundze tiek iecelta par Eiropola izpilddirektori laikposmam no 2018. gada 2. maija līdz 2022. gada 1. maijam AD 15 pakāpē.
   2. pants
   Šis lēmums stājas spēkā dienā, kad to publicē Eiropas Savienības Oficiālajā Vēstnesī.

      Briselē, 2018. gada 8. martā

            Padomes vārdā –

            priekšsēdētājs

         V. RADEV

      (1)  OV L 135, 24.5.2016., 53. lpp.

      (2)  OV C 162 A, 23.5.2017., 1. lpp.


title: Padomes Lēmums (ES) 2018/952 (2018. gada 26. jūnijs) par nostāju, kura Eiropas Savienības vārdā jāieņem EEZ Apvienotajā komitejā attiecībā uz grozījumu EEZ līguma 31. protokolā par sadarbību īpašās jomās, kas nav četras pamatbrīvības (budžeta pozīcija 33 02 03 01: “Uzņēmējdarbības tiesības”) (Dokuments attiecas uz EEZ.)

text:
                  5.7.2018

                  LV

                  Eiropas Savienības Oficiālais Vēstnesis

                  L 168/1

            PADOMES LĒMUMS (ES) 2018/952
      (2018. gada 26. jūnijs)
      par nostāju, kura Eiropas Savienības vārdā jāieņem EEZ Apvienotajā komitejā attiecībā uz grozījumu EEZ līguma 31. protokolā par sadarbību īpašās jomās, kas nav četras pamatbrīvības (budžeta pozīcija 33 02 03 01: “Uzņēmējdarbības tiesības”)
      (Dokuments attiecas uz EEZ)
      EIROPAS SAVIENĪBAS PADOME,
      ņemot vērā Līgumu par Eiropas Savienības darbību un jo īpaši tā 114. pantu saistībā ar tā 218. panta 9. punktu,
      ņemot vērā Padomes Regulu (EK) Nr. 2894/94 (1994. gada 28. novembris) par Eiropas Ekonomikas zonas līguma īstenošanas kārtību (1) un jo īpaši tās 1. panta 3. punktu,
      ņemot vērā Eiropas Komisijas priekšlikumu,
      tā kā:

                  (1)

                  Līgums par Eiropas Ekonomikas zonu (2) (“EEZ līgums”) stājās spēkā 1994. gada 1. janvārī.

                  (2)

                  Ievērojot EEZ līguma 98. pantu, EEZ Apvienotā komiteja cita starpā var lemt par EEZ līguma 31. protokola par sadarbību īpašās jomās, kas nav četras pamatbrīvības, (“31. protokols”) grozīšanu.

                  (3)

                  EEZ līguma 31. protokolā ir ietverti noteikumi par sadarbību īpašās jomās, kas nav četras pamatbrīvības.

                  (4)

                  Ir lietderīgi turpināt EEZ līguma Līgumslēdzēju Pušu sadarbību attiecībā uz Savienības darbībām, ko finansē no Savienības vispārējā budžeta, attiecībā uz uzņēmējdarbības tiesībām.

                  (5)

                  Tādēļ, lai minēto paplašināto sadarbība īstenotu no 2018. gada 1. janvāra, būtu jāgroza EEZ līguma 31. protokols.

                  (6)

                  Savienības nostājas EEZ Apvienotajā komitejā pamatā vajadzētu būt pievienotajam lēmuma projektam,

            IR PIEŅĒMUSI ŠO LĒMUMU.
      1. pants
      Nostājas, kura Savienības vārdā jāieņem EEZ Apvienotajā komitejā attiecībā uz ierosināto grozījumu EEZ līguma 31. protokolā par sadarbību īpašās jomās, kas nav četras pamatbrīvības, pamatā ir EEZ Apvienotās komitejas lēmuma projekts, kurš pievienots šim lēmumam.
      2. pants
      Šis lēmums stājas spēkā tā pieņemšanas dienā.

         Luksemburgā, 2018. gada 26. jūnijā

               Padomes vārdā –

               priekšsēdētāja

            E. ZAHARIEVA

         (1)  OV L 305, 30.11.1994., 6. lpp.

         (2)  OV L 1, 3.1.1994., 3. lpp.

         PROJEKTS
         EEZ APVIENOTĀS KOMITEJAS LĒMUMS Nr. …/2018
         (… gada …),
         ar ko groza EEZ līguma 31. protokolu par sadarbību īpašās jomās, kas nav četras pamatbrīvības
         EEZ APVIENOTĀ KOMITEJA,
         ņemot vērā Līgumu par Eiropas Ekonomikas zonu (“EEZ līgums”) un jo īpaši tā 86. un 98. pantu,
         tā kā:

                     (1)

                     Ir lietderīgi turpināt EEZ līguma Līgumslēdzēju pušu sadarbību, lai iekļautu Savienības darbības, ko finansē no Savienības vispārējā budžeta, attiecībā uz uzņēmējdarbības tiesībām.

                     (2)

                     Tādēļ, lai šo paplašināto sadarbību īstenotu no 2018. gada 1. janvāra, būtu jāgroza EEZ līguma 31. protokols,

               IR PIEŅĒMUSI ŠO LĒMUMU.
         1. pants
         EEZ līguma 31. protokola 7. panta 13. punktā frāzi “un 2017. finanšu gads” aizstāj ar frāzi “, 2017. un 2018. finanšu gads”.
         2. pants
         Šis lēmums stājas spēkā nākamajā dienā pēc pēdējā paziņojuma iesniegšanas saskaņā ar EEZ līguma 103. panta 1. punktu (*1).
         To piemēro no 2018. gada 1. janvāra.
         3. pants
         Šo lēmumu publicē Eiropas Savienības Oficiālā Vēstneša EEZ iedaļā un tā EEZ papildinājumā.

            Briselē,

                  EEZ Apvienotās komitejas vārdā –

                  priekšsēdētājs

                  EEZ Apvienotās komitejas sekretāri

            (*1)  [Konstitucionālās prasības nav norādītas.] [Konstitucionālās prasības ir norādītas.]


title: Padomes Lēmums (ES) 2018/953 (2018. gada 26. jūnijs) par nostāju, kas Eiropas Savienības vārdā jāieņem EEZ Apvienotajā komitejā attiecībā uz grozījumu EEZ līguma 30. protokolā par īpašiem noteikumiem sadarbības organizēšanai statistikas jomā (Dokuments attiecas uz EEZ.)

text:
                  5.7.2018

                  LV

                  Eiropas Savienības Oficiālais Vēstnesis

                  L 168/4

            PADOMES LĒMUMS (ES) 2018/953
      (2018. gada 26. jūnijs)
      par nostāju, kas Eiropas Savienības vārdā jāieņem EEZ Apvienotajā komitejā attiecībā uz grozījumu EEZ līguma 30. protokolā par īpašiem noteikumiem sadarbības organizēšanai statistikas jomā
      (Dokuments attiecas uz EEZ)
      EIROPAS SAVIENĪBAS PADOME,
      ņemot vērā Līgumu par Eiropas Savienības darbību un jo īpaši tā 338. panta 1. punktu saistībā ar 218. panta 9. punktu,
      ņemot vērā Padomes Regulu (EK) Nr. 2894/94 (1994. gada 28. novembris) par Eiropas Ekonomikas zonas līguma īstenošanas kārtību (1) un jo īpaši tās 1. panta 3. punktu,
      ņemot vērā Eiropas Komisijas priekšlikumu,
      tā kā:

                  (1)

                  Līgums par Eiropas Ekonomikas zonu (2) (“EEZ līgums”) stājās spēkā 1994. gada 1. janvārī.

                  (2)

                  Saskaņā ar EEZ līguma 98. pantu EEZ Apvienotā komiteja var nolemt grozīt inter alia EEZ līguma 30. protokolu par īpašiem noteikumiem sadarbības organizēšanai statistikas jomā (“30. protokols”).

                  (3)

                  Lai nodrošinātu nepārtrauktu sadarbību ar EEZ EBTA valstīm statistikas jomā, Eiropas Parlamenta un Padomes Regula (ES) 2017/1951 (3) būtu jāiekļauj EEZ līguma 30. protokolā.

                  (4)

                  Tādēļ būtu attiecīgi jāgroza EEZ līguma 30. protokols.

                  (5)

                  Tādēļ Savienības nostājas EEZ Apvienotajā komitejā pamatā vajadzētu būt pievienotajam lēmuma projektam,

            IR PIEŅĒMUSI ŠO LĒMUMU.
      1. pants
      Nostājas, kas Savienības vārdā jāieņem EEZ Apvienotajā komitejā attiecībā uz ierosināto grozījumu EEZ līguma 30. protokolā par īpašiem noteikumiem sadarbības organizēšanai statistikas jomā, pamatā ir EEZ Apvienotās komitejas lēmuma projekts, kas pievienots šim lēmumam.
      2. pants
      Šis lēmums stājas spēkā tā pieņemšanas dienā.

         Luksemburgā, 2018. gada 26. jūnijā

               Padomes vārdā –

               priekšsēdētāja

            E. ZAHARIEVA

         (1)  OV L 305, 30.11.1994., 6. lpp.

         (2)  OV L 1, 3.1.1994., 3. lpp.

         (3)  Eiropas Parlamenta un Padomes Regula (ES) 2017/1951 (2017. gada 25. oktobris), ar ko groza Regulu (ES) Nr. 99/2013 par Eiropas statistikas programmu 2013.–2017. gadam, pagarinot to līdz 2020. gadam (OV L 284, 31.10.2017., 1. lpp.).

         PROJEKTS
         EEZ APVIENOTĀS KOMITEJAS LĒMUMS Nr. …/2018
         (… gada …),
         ar ko groza EEZ līguma 30. protokolu par īpašiem noteikumiem sadarbības organizēšanai statistikas jomā
         EEZ APVIENOTĀ KOMITEJA,
         ņemot vērā Līgumu par Eiropas Ekonomikas zonu (“EEZ līgums”) un jo īpaši tā 98. pantu,
         tā kā:

                     (1)

                     EEZ Statistikas programmas laikposmam no 2018. līdz 2020. gadam pamatā vajadzētu būt Eiropas Parlamenta un Padomes Regulai (ES) Nr. 99/2013 (1), kurā grozījumi izdarīti ar Eiropas Parlamenta un Padomes Regulu (ES) 2017/1951 (2017. gada 25. oktobris), ar ko groza Regulu (ES) Nr. 99/2013 par Eiropas statistikas programmu 2013.–2017. gadam, pagarinot to līdz 2020. gadam (2), un tajā būtu jāietver tie programmelementi, kas vajadzīgi visu attiecīgo Eiropas Ekonomikas zonas ekonomisko, sociālo un vides aspektu aprakstīšanai un novērošanai.

                     (2)

                     Regula (ES) 2017/1951 būtu jāiekļauj EEZ līguma 30. protokolā, lai nodrošinātu, ka sadarbība tiek pagarināta līdz 2020. gadam.

                     (3)

                     Tāpēc EEZ līguma 30. protokols būtu jāgroza, lai minētā paplašinātā sadarbība varētu notikt no 2018. gada 1. janvāra,

               IR PIEŅĒMUSI ŠO LĒMUMU.
         1. pants
         EEZ līguma 30. protokolu groza šādi:

                     1)

                     gadskaitli “2017.” 5. panta virsrakstā aizstāj ar gadskaitli “2020.”;

                     2)

                     protokola 5. panta 1. punktam pievieno šādu ievilkumu:

                                 “—

                                    32017 R 1951: Eiropas Parlamenta un Padomes 2017. gada 25. oktobra Regula (ES) 2017/1951 (OV L 284, 31.10.2017., 1. lpp.).”;

                     3)

                     vārdus “2013.–2017.” un “2017. gada 31. decembris” 5. panta 2. punktā aizstāj ar vārdiem “2013.–2020.” un “2020. gada 31. decembris”;

                     4)

                     vārdus “no 2013. līdz 2017.” 5. panta 3. punktā aizstāj ar vārdiem “no 2013. līdz 2020.”;

                     5)

                     protokola 5. panta 4. punkta tekstu aizstāj ar šādu:
                     “Saskaņā ar Līguma 82. panta 1. punkta a) apakšpunktu un attiecīgajām finanšu regulām EBTA valstis sniedz finansiālu ieguldījumu, kas atbilst 75 % no paredzētā apjoma budžeta pozīcijai 29 02 05 (Eiropas Statistikas programma 2013.–2017. gadam) un 29 01 04 05 (Statistiskās informācijas politika – Administratīvās pārvaldības izdevumi), kas iekļautas Eiropas Savienības budžetā 2013. gadam, un kas atbilst 75 % no paredzētā apjoma budžeta pozīcijai 29 02 01 (Nodrošināt kvalitatīvu statistikas informāciju, īstenot jaunas Eiropas statistikas sagatavošanas metodes un pastiprināt partnerību Eiropas Statistikas sistēmas ietvaros) un 29 01 04 01 (Atbalsta izdevumi Eiropas statistikas programmai), kas iekļautas Eiropas Savienības budžetā laikposmam no 2014. līdz 2020. gadam.”

               2. pants
         Šis lēmums stājas spēkā […], ja ir iesniegti visi paziņojumi saskaņā ar EEZ līguma 103. panta 1. punktu (*1).
         To piemēro no 2018. gada 1. janvāra.
         3. pants
         Šo lēmumu publicē Eiropas Savienības Oficiālā Vēstneša EEZ iedaļā un tā EEZ pielikumā.

            Briselē,

                  EEZ Apvienotās komitejas vārdā –

                  priekšsēdētājs

                  EEZ Apvienotās komitejas sekretāri

            (1)  OV L 39, 9.2.2013., 12. lpp.

            (2)  OV L 284, 31.10.2017., 1. lpp.

            (*1)  [Konstitucionālās prasības nav norādītas.] [Konstitucionālās prasības ir norādītas.]


title: Komisijas Lēmums (ES) 2018/993 (2018. gada 11. jūlijs), ar ko attiecībā uz pārejas perioda ilgumu groza Lēmumu (ES) 2017/1214, (ES) 2017/1215, (ES) 2017/1216, (ES) 2017/1218 un (ES) 2017/1219 (izziņots ar dokumenta numuru C(2018) 4312) (Dokuments attiecas uz EEZ.)

text:
               13.7.2018

               LV

               Eiropas Savienības Oficiālais Vēstnesis

               L 177/14

         KOMISIJAS LĒMUMS (ES) 2018/993
   (2018. gada 11. jūlijs),
   ar ko attiecībā uz pārejas perioda ilgumu groza Lēmumu (ES) 2017/1214, (ES) 2017/1215, (ES) 2017/1216, (ES) 2017/1218 un (ES) 2017/1219

         (izziņots ar dokumenta numuru C(2018) 4312)

   (Dokuments attiecas uz EEZ)
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 2009. gada 25. novembra Regulu (EK) Nr. 66/2010 par ES ekomarķējumu (1) un jo īpaši tās 8. panta 2. punktu,
   apspriedusies ar Eiropas Savienības Ekomarķējuma komiteju,
   tā kā:

               (1)

               Komisijas Lēmums 2011/382/ES (2) tika aizstāts ar Komisijas Lēmumu (ES) 2017/1214 (3), kurā noteikti pārskatīti kritēriji un prasības attiecībā uz līdzekļiem trauku mazgāšanai ar rokām. Lai ražotājiem, kuru produktiem ES ekomarķējums līdzekļiem trauku mazgāšanai ar rokām ir piešķirts pēc Lēmuma 2011/382/ES kritērijiem, dotu pietiekami daudz laika pielāgot produktus Lēmuma (ES) 2017/1214 kritērijiem, minētajā lēmumā ir noteikts pārejas periods. Tas ir 12 mēnešus ilgs un beidzas 2018. gada 22. jūnijā.

               (2)

               Komisijas Lēmums 2012/720/ES (4) tika aizstāts ar Komisijas Lēmumu (ES) 2017/1215 (5), kurā noteikti pārskatīti kritēriji un prasības attiecībā uz rūpniecībā un iestādēs izmantojamiem mazgāšanas līdzekļiem, kas paredzēti trauku mazgājamām mašīnām. Lai ražotājiem, kuru produktiem ES ekomarķējums rūpniecībā un iestādēs izmantojamiem mazgāšanas līdzekļiem, kas paredzēti trauku mazgājamām mašīnām, ir piešķirts pēc Lēmuma 2012/720/ES kritērijiem, dotu pietiekami daudz laika pielāgot produktus Lēmuma (ES) 2017/1215 kritērijiem, minētajā lēmumā ir noteikts pārejas periods. Tas ir 12 mēnešus ilgs un beidzas 2018. gada 22. jūnijā.

               (3)

               Komisijas Lēmums 2011/263/ES (6) tika aizstāts ar Komisijas Lēmumu (ES) 2017/1216 (7), kurā noteikti pārskatīti kritēriji un prasības attiecībā uz trauku mazgājamās mašīnās lietojamiem mazgāšanas līdzekļiem. Lai ražotājiem, kuru produktiem ES ekomarķējums trauku mazgājamās mašīnās lietojamiem mazgāšanas līdzekļiem ir piešķirts pēc Lēmuma 2011/263/ES kritērijiem, dotu pietiekami daudz laika pielāgot produktus Lēmuma (ES) 2017/1216 kritērijiem, minētajā lēmumā ir noteikts pārejas periods. Tas ir 12 mēnešus ilgs un beidzas 2018. gada 22. jūnijā.

               (4)

               Komisijas Lēmums 2011/264/ES (8) tika aizstāts ar Komisijas Lēmumu (ES) 2017/1218 (9), kurā noteikti pārskatīti kritēriji un prasības attiecībā uz veļas mazgāšanas līdzekļiem. Lai ražotājiem, kuru produktiem ES ekomarķējums veļas mazgāšanas līdzekļiem ir piešķirts pēc Lēmuma 2011/264/ES kritērijiem, dotu pietiekami daudz laika pielāgot produktus Lēmuma (ES) 2017/1218 kritērijiem, minētajā lēmumā ir noteikts pārejas periods. Tas ir 12 mēnešus ilgs un beidzas 2018. gada 22. jūnijā.

               (5)

               Komisijas Lēmums 2012/721/ES (10) tika aizstāts ar Komisijas Lēmumu (ES) 2017/1219 (11), kurā noteikti pārskatīti kritēriji un prasības attiecībā uz rūpniecībā un iestādēs izmantojamiem veļas mazgāšanas līdzekļiem. Lai ražotājiem, kuru produktiem ES ekomarķējums rūpniecībā un iestādēs izmantojamiem veļas mazgāšanas līdzekļiem ir piešķirts pēc Lēmuma 2012/721/ES kritērijiem, dotu pietiekami daudz laika pielāgot produktus Lēmuma (ES) 2017/1219 kritērijiem, minētajā lēmumā ir noteikts pārejas periods. Tas ir 12 mēnešus ilgs un beidzas 2018. gada 22. jūnijā.

               (6)

               Vairākas valstu iestādes, kas piešķir ES ekomarķējumu, ir informējušas Komisiju par vajadzību minētos pārejas periodus pagarināt par sešiem mēnešiem sakarā ar to, ka ir saņemts ļoti daudz pieteikumu uz ES ekomarķējuma piešķiršanas līgumu atjaunošanu. Komisija ir veikusi novērtējumu, un tas apstiprināja vajadzību pagarināt pārejas periodu par sešiem mēnešiem.

               (7)

               Tāpēc Lēmums (ES) 2017/1214, (ES) 2017/1215, (ES) 2017/1216, (ES) 2017/1218 un (ES) 2017/1219 būtu attiecīgi jāgroza.

               (8)

               Šajā lēmumā paredzētie pasākumi ir saskaņā ar atzinumu, ko sniegusi komiteja, kura izveidota ar Regulas (EK) Nr. 66/2010 16. pantu,

         IR PIEŅĒMUSI ŠO LĒMUMU.
   1. pants
   Lēmuma (ES) 2017/1214 7. panta 3. punktu aizstāj ar šādu:

      “3.   ES ekomarķējuma licences, kas piešķirtas saskaņā ar Lēmumā 2011/382/ES noteiktajiem kritērijiem, drīkst izmantot līdz 2018. gada 22. decembrim.”

   2. pants
   Lēmuma (ES) 2017/1215 7. panta 3. punktu aizstāj ar šādu:

      “3.   ES ekomarķējuma licences, kas piešķirtas saskaņā ar Lēmumā 2012/720/ES noteiktajiem kritērijiem, drīkst izmantot līdz 2018. gada 26. decembrim.”

   3. pants
   Lēmuma (ES) 2017/1216 7. panta 3. punktu aizstāj ar šādu:

      “3.   ES ekomarķējuma licences, kas piešķirtas saskaņā ar Lēmumā 2011/263/ES noteiktajiem kritērijiem, drīkst izmantot līdz 2018. gada 26. decembrim.”

   4. pants
   Lēmuma (ES) 2017/1218 7. panta 3. punktu aizstāj ar šādu:

      “3.   ES ekomarķējuma licences, kas piešķirtas saskaņā ar Lēmumā 2011/264/ES noteiktajiem kritērijiem, drīkst izmantot līdz 2018. gada 26. decembrim.”

   5. pants
   Lēmuma (ES) 2017/1219 7. panta 3. punktu aizstāj ar šādu:

      “3.   ES ekomarķējuma licences, kas piešķirtas saskaņā ar Lēmumā 2012/721/ES noteiktajiem kritērijiem, drīkst izmantot līdz 2018. gada 26. decembrim.”

   6. pants
   Šis lēmums ir adresēts dalībvalstīm.

      Briselē, 2018. gada 11. jūlijā

            Komisijas vārdā –

            Komisijas loceklis

         Karmenu VELLA

      (1)  OV L 27, 30.1.2010., 1. lpp.

      (2)  Komisijas 2011. gada 24. jūnija Lēmums 2011/382/ES par ekoloģiskajiem kritērijiem ES ekomarķējuma piešķiršanai līdzekļiem trauku mazgāšanai ar rokām (OV L 169, 29.6.2011., 40. lpp.).

      (3)  Komisijas 2017. gada 23. jūnija Lēmums (ES) 2017/1214, ar ko nosaka ES ekomarķējuma kritērijus līdzekļiem trauku mazgāšanai ar rokām (OV L 180, 12.7.2017., 1. lpp.).

      (4)  Komisijas 2012. gada 14. novembra Lēmums 2012/720/ES par ekoloģiskajiem kritērijiem ES ekomarķējuma piešķiršanai rūpniecībā un iestādēs izmantojamiem mazgāšanas līdzekļiem, kas paredzēti trauku mazgājamām mašīnām (OV L 326, 24.11.2012., 25. lpp.).

      (5)  Komisijas 2017. gada 23. jūnija Lēmums (ES) 2017/1215, ar ko nosaka ES ekomarķējuma kritērijus rūpniecībā un iestādēs izmantojamiem mazgāšanas līdzekļiem, kas paredzēti trauku mazgājamām mašīnām (OV L 180, 12.7.2017., 16. lpp.).

      (6)  Komisijas 2011. gada 28. aprīļa Lēmums 2011/263/ES par ekoloģiskajiem kritērijiem ES ekomarķējuma piešķiršanai mazgāšanas līdzekļiem trauku mazgājamām mašīnām (OV L 111, 30.4.2011., 22. lpp.).

      (7)  Komisijas 2017. gada 23. jūnija Lēmums (ES) 2017/1216, ar ko nosaka ES ekomarķējuma kritērijus trauku mazgājamās mašīnās lietojamiem mazgāšanas līdzekļiem (OV L 180, 12.7.2017., 31. lpp.).

      (8)  Komisijas 2011. gada 28. aprīļa Lēmums 2011/264/ES par ekoloģiskajiem kritērijiem ES ekomarķējuma piešķiršanai veļas mazgāšanas līdzekļiem (OV L 111, 30.4.2011., 34. lpp.).

      (9)  Komisijas 2017. gada 23. jūnija Lēmums (ES) 2017/1218, ar ko nosaka kritērijus ES ekomarķējuma piešķiršanai veļas mazgāšanas līdzekļiem (OV L 180, 12.7.2017., 63. lpp.).

      (10)  Komisijas 2012. gada 14. novembra Lēmums 2012/721/ES par ekoloģiskajiem kritērijiem ES ekomarķējuma piešķiršanai rūpniecībā un iestādēs izmantojamiem veļas mazgāšanas līdzekļiem (OV L 326, 24.11.2012., 38. lpp.).

      (11)  Komisijas 2017. gada 23. jūnija Lēmums (ES) 2017/1219, ar ko nosaka ES ekomarķējuma kritērijus rūpniecībā un iestādēs izmantojamiem veļas mazgāšanas līdzekļiem (OV L 180, 12.7.2017., 79. lpp.).


title: Politikas un drošības komitejas Lēmums (KĀDP) 2018/1004 (2018. gada 3. jūlijs), ar ko pagarina Eiropas Savienības Robežu palīdzības misijas Rafas šķērsošanas punktā (EU BAM Rafah) vadītāja pilnvaru termiņu (EU BAM Rafah/1/2018)

text:
               17.7.2018

               LV

               Eiropas Savienības Oficiālais Vēstnesis

               L 180/22

         POLITIKAS UN DROŠĪBAS KOMITEJAS LĒMUMS (KĀDP) 2018/1004
   (2018. gada 3. jūlijs),
   ar ko pagarina Eiropas Savienības Robežu palīdzības misijas Rafas šķērsošanas punktā (EU BAM Rafah) vadītāja pilnvaru termiņu (EU BAM Rafah/1/2018)
   POLITIKAS UN DROŠĪBAS KOMITEJA,
   ņemot vērā Līgumu par Eiropas Savienību un jo īpaši tā 38. panta trešo daļu,
   ņemot vērā Padomes Vienoto rīcību 2005/889/KĀDP (2005. gada 25. novembris) par Eiropas Savienības Robežu palīdzības misijas izveidi Rafas šķērsošanas punktā (ES RPM Rafa) (1) un jo īpaši tās 10. panta 1. punktu,
   ņemot vērā Savienības Augstās pārstāves ārlietās un drošības politikas jautājumos priekšlikumu,
   tā kā:

               (1)

               Ievērojot Vienotās rīcības 2005/889/KĀDP 10. panta 1. punktu, Politikas un drošības komiteja (PDK) ir pilnvarota saskaņā ar Līguma 38. pantu pieņemt attiecīgos lēmumus, lai nodrošinātu Eiropas Savienības Robežu palīdzības misijas Rafas šķērsošanas punktā (EU BAM Rafah) politisko kontroli un stratēģisko vadību, tostarp pieņemt lēmumu par misijas vadītāja iecelšanu.

               (2)

               PDK 2017. gada 8. decembrī pieņēma Lēmumu (KĀDP) 2017/2430 (2), ar ko par EU BAM Rafah misijas vadītāju laikposmam no 2017. gada 4. decembra līdz 2018. gada 30. jūnijam iecēla Günther FREISLEBEN kungu.

               (3)

               Padome 2018. gada 29. jūnijā pieņēma Lēmumu (KĀDP) 2018/943 (3), ar ko EU BAM Rafah pilnvaru termiņu pagarināja no 2018. gada 1. jūlija līdz 2019. gada 30. jūnijam.

               (4)

               Savienības Augstā pārstāve ārlietās un drošības politikas jautājumos ir ierosinājusi pagarināt EU BAM Rafah misijas vadītāja Günther FREISLEBEN kunga pilnvaru termiņu no 2018. gada 1. jūlija līdz 2019. gada 30. jūnijam.

               (5)

               Šis lēmums būtu jāpiemēro no 2018. gada 1. jūlija,

         IR PIEŅĒMUSI ŠO LĒMUMU.
   1. pants

      EU BAM Rafah misijas vadītāja Günther FREISLEBEN kunga pilnvaru termiņš ar šo tiek pagarināts no 2018. gada 1. jūlija līdz 2019. gada 30. jūnijam.
   2. pants
   Šis lēmums stājas spēkā tā pieņemšanas dienā. To piemēro no 2018. gada 1. jūlija.

      Briselē, 2018. gada 3. jūlijā

            Politikas un drošības komitejas vārdā –

            priekšsēdētājs

         W. STEVENS

      (1)  OV L 327, 14.12.2005., 28. lpp.

      (2)  Politikas un drošības komitejas Lēmums (KĀDP) 2017/2430 (2017. gada 8. decembris) par Eiropas Savienības Robežu palīdzības misijas Rafas šķērsošanas punktā (EU BAM Rafah) misijas vadītāja iecelšanu amatā (EU BAM Rafah/2/2017) (OV L 344, 23.12.2017., 9. lpp.).

      (3)  Padomes Lēmums (KĀDP) 2018/943 (2018. gada 29. jūnijs), ar ko groza Vienoto rīcību 2005/889/KĀDP par Eiropas Savienības Robežu palīdzības misijas izveidi Rafas šķērsošanas punktā (EU BAM Rafah) (OV L 166, 3.7.2018., 19. lpp.).


title: Politikas un drošības komitejas Lēmums (KĀDP) 2018/1005 (2018. gada 3. jūlijs), ar ko pagarina Eiropas Savienības Policijas misijas palestīniešu teritorijās (EUPOL COPPS) misijas vadītāja pilnvaru termiņu (EUPOL COPPS/1/2018)

text:
               17.7.2018

               LV

               Eiropas Savienības Oficiālais Vēstnesis

               L 180/23

         POLITIKAS UN DROŠĪBAS KOMITEJAS LĒMUMS (KĀDP) 2018/1005
   (2018. gada 3. jūlijs),
   ar ko pagarina Eiropas Savienības Policijas misijas palestīniešu teritorijās (EUPOL COPPS) misijas vadītāja pilnvaru termiņu (EUPOL COPPS/1/2018)
   POLITIKAS UN DROŠĪBAS KOMITEJA,
   ņemot vērā Līgumu par Eiropas Savienību un jo īpaši tā 38. panta trešo daļu,
   ņemot vērā Padomes Lēmumu 2013/354/KĀDP (2013. gada 3. jūlijs) par Eiropas Savienības Policijas misiju palestīniešu teritorijās (EUPOL COPPS) (1) un jo īpaši tā 9. panta 1. punktu,
   tā kā:

               (1)

               Ievērojot Lēmuma 2013/354/KĀDP 9. panta 1. punktu, Politikas un drošības komiteja (PDK) ir pilnvarota saskaņā ar Līguma 38. pantu pieņemt attiecīgos lēmumus Eiropas Savienības Policijas misijas palestīniešu teritorijās (EUPOL COPPS) politiskās kontroles un stratēģiskās virzības nodrošināšanai, tostarp pieņemt lēmumu par misijas vadītāja iecelšanu amatā.

               (2)

               PDK 2017. gada 28. septembrī pieņēma Lēmumu EUPOL COPPS/1/2017 (2), ar ko par EUPOL COPPS misijas vadītāju no 2017. gada 1. oktobra līdz 2018. gada 30. jūnijam ieceļ Kauko AALTOMAA kungu.

               (3)

               Padome 2018. gada 29. jūnijā pieņēma Lēmumu (KĀDP) 2018/942 (3), ar ko EUPOL COPPS pilnvaru termiņu pagarina no 2018. gada 1. jūlija līdz 2019. gada 30. jūnijam.

               (4)

               Savienības Augstā pārstāve ārlietās un drošības politikas jautājumos ir ierosinājusi pagarināt EUPOL COPPS misijas vadītāja Kauko AALTOMAA kunga pilnvaru termiņu no 2018. gada 1. jūlija līdz 2019. gada 30. jūnijam.

               (5)

               Šis lēmums būtu jāpiemēro no 2018. gada 1. jūlija,

         IR PIEŅĒMUSI ŠO LĒMUMU.
   1. pants
   Ar šo EUPOL COPPS misijas vadītāja Kauko AALTOMAA kunga pilnvaru termiņš tiek pagarināts no 2018. gada 1. jūlija līdz 2019. gada 30. jūnijam.
   2. pants
   Šis lēmums stājas spēkā tā pieņemšanas dienā. To piemēro no 2018. gada 1. jūlija.

      Briselē, 2018. gada 3. jūlijā

            Politikas un drošības komitejas vārdā –

            priekšsēdētājs

         W. STEVENS

      (1)  OV L 185, 4.7.2013., 12. lpp.

      (2)  Politikas un drošības komitejas Lēmums (KĀDP) 2017/1802 (2017. gada 28. septembris) par Eiropas Savienības Policijas misijas palestīniešu teritorijās (EUPOL COPPS) misijas vadītāja iecelšanu amatā (EUPOL COPPS/1/2017) (OV L 259, 7.10.2017., 20. lpp.).

      (3)  Padomes Lēmums (KĀDP) 2018/942 (2018. gada 29. jūnijs), ar ko groza Padomes Lēmumu 2013/354/KĀDP par Eiropas Savienības Policijas misiju palestīniešu teritorijās (EUPOL COPPS) (OV L 166, 3.7.2018., 17. lpp.).


Komisijas 06.08.2018. Lēmums, ar ko koncentrāciju atzīst par saderīgu ar kopējo tirgu (Lieta Nr. COMP/M.8976 - Hisense Group Co.) saskaņā ar Padomes Regulu (EK) Nr. 139/2004 (Autentisks ir tikai teksts angļu valodā)


Komisijas 02.08.2018. Lēmums, ar ko koncentrāciju atzīst par saderīgu ar kopējo tirgu (Lieta Nr. COMP/M.8666 - Joint Stock Company United Chemical Company Uralchem / Public Joint Stock Company Uralkali) saskaņā ar Padomes Regulu (EK) Nr. 139/2004 (Autentisks ir tikai teksts angļu valodā)


Komisijas 09.08.2018. Lēmums, ar ko koncentrāciju atzīst par saderīgu ar kopējo tirgu (Lieta Nr. COMP/M.9004 - S.L.04 / Ambienta SGR) saskaņā ar Padomes Regulu (EK) Nr. 139/2004 (Autentisks ir tikai teksts angļu valodā)


Komisijas 23.08.2018. Lēmums, ar ko koncentrāciju atzīst par saderīgu ar kopējo tirgu (Lieta Nr. COMP/M.8879 - JERA Co., Inc. / EDF Trading Limited / LNG Optimisation) saskaņā ar Padomes Regulu (EK) Nr. 139/2004 (Autentisks ir tikai teksts angļu valodā)


title: Politikas un drošības komitejas Lēmums (KĀDP) 2018/1219 (2018. gada 23. augusts), ar ko ieceļ ES spēku komandieri Eiropas Savienības militārajai operācijai Vidusjūras apgabala centrālās daļas dienvidos (EUNAVFOR MED operācija SOPHIA) un atceļ Lēmumu (KĀDP) 2017/2432 (EUNAVFOR MED/1/2018)

text:
                  7.9.2018

                  LV

                  Eiropas Savienības Oficiālais Vēstnesis

                  L 226/5

         POLITIKAS UN DROŠĪBAS KOMITEJAS LĒMUMS (KĀDP) 2018/1219
         (2018. gada 23. augusts),
         ar ko ieceļ ES spēku komandieri Eiropas Savienības militārajai operācijai Vidusjūras apgabala centrālās daļas dienvidos (EUNAVFOR MED operācija SOPHIA) un atceļ Lēmumu (KĀDP) 2017/2432 (EUNAVFOR MED/1/2018)
         POLITIKAS UN DROŠĪBAS KOMITEJA,
         ņemot vērā Līgumu par Eiropas Savienību un jo īpaši tā 38. pantu,
         ņemot vērā Padomes Lēmumu (KĀDP) 2015/778 (2015. gada 18. maijs) par Eiropas Savienības militāro operāciju Vidusjūras apgabala centrālās daļas dienvidos (EUNAVFOR MED operācija SOPHIA) (1) un jo īpaši tā 6. pantu,
         tā kā:

                     (1)

                     Ievērojot Lēmuma (KĀDP) 2015/778 6. panta 1. punktu, Padome pilnvaroja Politikas un drošības komiteju (PDK) pieņemt lēmumus par ES spēku komandiera iecelšanu EUNAVFOR MED operācijai SOPHIA (“ES spēku komandieris”).

                     (2)

                     PDK 2017. gada 13. decembrī pieņēma Lēmumu (KĀDP) 2017/2432 (2), ar ko kontradmirāli (LH) Alberto MAFFEIS iecēla par ES spēku komandieri.

                     (3)

                     ES operācijas komandieris ir ieteicis iecelt kontradmirāli (LH) Stefano TURCHETTO par jauno ES spēku komandieri, no 2018. gada 13. septembra nomainot kontradmirāli (LH) Alberto MAFFEIS.

                     (4)

                     ES Militārā komiteja 2018. gada 16. jūlijā atbalstīja minēto ieteikumu.

                     (5)

                     Būtu jāpieņem lēmums par kontradmirāļa (LH) Stefano TURCHETTO iecelšanu amatā, bet Lēmums (KĀDP) 2017/2432 – jāatceļ.

                     (6)

                     Saskaņā ar 5. pantu Protokolā Nr. 22 par Dānijas nostāju, kas pievienots Līgumam par Eiropas Savienību un Līgumam par Eiropas Savienības darbību, Dānija nepiedalās ar aizsardzību saistītu Savienības lēmumu un rīcību izstrādē un īstenošanā,

               IR PIEŅĒMUSI ŠO LĒMUMU.

            1. pants
            Ar šo kontradmirālis (LH) Stefano TURCHETTO no 2018. gada 13. septembra tiek iecelts par ES spēku komandieri Eiropas Savienības militārajai operācijai Vidusjūras apgabala centrālās daļas dienvidos (EUNAVFOR MED operācija SOPHIA).

            2. pants
            Ar šo tiek atcelts Lēmums (KĀDP) 2017/2432.

            3. pants
            Šis lēmums stājas spēkā 2018. gada 13. septembrī.

            Briselē, 2018. gada 23. augustā

                  Politikas un drošības komitejas vārdā –

                  priekšsēdētājs

               W. STEVENS

            (1)  OV L 122, 19.5.2015., 31. lpp.

            (2)  Politikas un drošības komitejas Lēmums (KĀDP) 2017/2432 (2017. gada 13. decembris), ar ko ieceļ ES spēku komandieri Eiropas Savienības militārajai operācijai Vidusjūras apgabala centrālās daļas dienvidos (EUNAVFOR MED operācija SOPHIA) un atceļ Lēmumu (KĀDP) 2017/1534 (EUNAVFOR MED/3/2017) (OV L 344, 23.12.2017., 20. lpp.).


title: Komisijas Lēmums (2018. gada 6. septembris), ar ko ieceļ Eiropas Parlamenta un Padomes Regulas (ES, Euratom) 2018/1046 (Finanšu regula) 143. pantā minētās paneļkomitejas neatkarīgu augsta līmeņa priekšsēdētāju un priekšsēdētāja vietnieku uz pašreizējo pilnvaru atlikušo laiku

text:
                  7.9.2018

                  LV

                  Eiropas Savienības Oficiālais Vēstnesis

                  C 315/3

         KOMISIJAS LĒMUMS
         (2018. gada 6. septembris),
         ar ko ieceļ Eiropas Parlamenta un Padomes Regulas (ES, Euratom) 2018/1046 (Finanšu regula) 143. pantā minētās paneļkomitejas neatkarīgu augsta līmeņa priekšsēdētāju un priekšsēdētāja vietnieku uz pašreizējo pilnvaru atlikušo laiku
         (2018/C 315/04)
         EIROPAS KOMISIJA,
         ņemot vērā Līgumu par Eiropas Savienības darbību,
         ņemot vērā Eiropas Parlamenta un Padomes 2018. gada 18. jūlija Regulu (ES, Euratom) 2018/1046 par finanšu noteikumiem, ko piemēro Savienības vispārējam budžetam, ar kuru groza Regulas (ES) Nr. 1296/2013, (ES) Nr. 1301/2013, (ES) Nr. 1303/2013, (ES) Nr. 1304/2013, (ES) Nr. 1309/2013, (ES) Nr. 1316/2013, (ES) Nr. 223/2014, (ES) Nr. 283/2014 un Lēmumu Nr. 541/2014/ES un atceļ Regulu (ES, Euratom) Nr. 966/2012 (1), un jo īpaši tās 143. panta 3. punktu,
         tā kā:

                     (1)

                     Paneļkomiteja ir agrīnas atklāšanas un izslēgšanas sistēmas (EDES, turpmāk “EDES paneļkomiteja”) stūrakmens. 2016. gadā izveidotās starpiestāžu paneļkomitejas galvenais (vai cita starpā) uzdevums ir sniegt ieteikumus pēc visu iestāžu un struktūru kredītrīkotāju pieprasījuma par administratīvo sodu piemērošanu (izslēgšana no Savienības līdzekļu piešķiršanas un/vai finansiālu sodu piemērošana) attiecībā uz neuzticamiem ekonomikas dalībniekiem.

                     (2)

                     Pamatojoties uz publisku uzaicinājumu izteikt ieinteresētību un Komisijas trīs ģenerāldirektoru veiktu atlasi, Kolēģija 2016. gada 5. jūlijā nolēma (PV (2016) 2176) iecelt Christian PENNERA, bijušo Eiropas Parlamenta Juridiskā dienesta juriskonsultu un ģenerāldirektoru, un Maria Isabel ROFES i PUJOL, bijušo Eiropas Savienības Civildienesta tiesas tiesnesi, attiecīgi par EDES paneļkomitejas priekšsēdētāju un priekšsēdētāja vietnieci uz piecu gadu pilnvaru termiņu, kas beidzas 2021. gada 4. jūlijā.

                     (3)

                     Kolēģija 2018. gada 20. jūnijā arī nolēma uz divu gadu laikposmu iecelt PENNERA un ROFES i PUJOL attiecīgi par Komisijas Īpašās finanšu pārkāpumu komisijas (turpmāk “ISIF komisija”), kas minēta atceltās Eiropas Parlamenta un Padomes Regulas (ES, Euratom) Nr. 966/2012 (2) 73. panta 6. punktā, priekšsēdētāju un priekšsēdētāja vietnieci. Komisijas ISIF komisijai ir padomdevēja loma, lai noteiktu personāla locekļu finanšu pārkāpumu esību un sekas. Arī citās Savienības iestādēs ir izveidotas īpašas finanšu pārkāpumu komisijas.

                     (4)

                     Ar jauno Finanšu regulu, kas stājās spēkā 2018. gada 2. augustā, tiek atceltas visas ISIF komisijas un to kompetences nodotas EDES paneļkomitejai. Tomēr šī ISIF komisijas kompetenču nodošana EDES paneļkomitejai attieksies tikai uz administratīvo apropriāciju īstenošanu no 2019. gada 1. janvāra.

                     (5)

                     Jānodrošina, ka priekšsēdētāja iecelšana amatā un viņa pilnvaras, ciktāl tas attiecas uz personāla locekļu finanšu pārkāpumu izskatīšanu, pilnībā atbilst Finanšu regulas prasībām attiecībā uz viņa neatkarību un nosacījumiem, kas izvirzīti viņa pilnvaru laikam, un atlases procedūru. Tas būtu jāattiecina arī uz priekšsēdētāja vietnieku.

                     (6)

                     Jo īpaši, lai respektētu viņu neatkarību un piecu gadu pilnvaru termiņa integritāti attiecīgi kā EDES paneļkomitejas priekšsēdētājam un priekšsēdētāja vietniecei, Christian PENNERA un Maria Isabel ROFES i PUJOL, būtu jāieceļ arī uz viņu pašreizējo pilnvaru atlikušo laiku attiecīgi par apvienotās komisijas priekšsēdētāju un priekšsēdētāja vietnieci. Tas ir arī nepieciešams, ņemot vērā to, ka EDES paneļkomitejas priekšsēdētāja pilnvaru termiņu nepagarina. Šajā sakarā ir svarīgi uzsvērt, ka procedūra, kas tika izmantota 2016. gadā, lai ieceltu PENNERA un ROFES i PUJOL attiecīgi par EDES paneļkomitejas priekšsēdētāju un priekšsēdētāja vietnieci, atbilst visām jaunās Finanšu regulas prasībām attiecībā uz apvienotās komisijas priekšsēdētāja un priekšsēdētāja vietnieces iecelšanu.

                     (7)

                     Lai nodrošinātu pārredzamību un ekonomikas dalībnieku, kā arī Savienības iestāžu, struktūru, Eiropas biroju un aģentūru personāla pienācīgu informēšanu, informācija par šo iecelšanu būtu jāpublicē un jāpaziņo citām Savienības iestādēm, Savienības struktūrām, Eiropas birojiem un aģentūrām,

               IR NOLĒMUSI ŠĀDI.

            1. pants
            Iecelšana

               Christian PENNERA un Maria Isabel ROFES i PUJOL tiek iecelti attiecīgi par Finanšu regulas 143. pantā minētās paneļkomitejas priekšsēdētāju un priekšsēdētāja vietnieci uz atlikušo viņu piecu gadu pilnvaru laiku, par kuru Kolēģija pieņēma lēmumu (PV (2016) 2176) 2016. gada 5. jūlijā.

            2. pants
            Īpašo padomdevēju līgumi
            Kā paredzēts Finanšu regulas 143. panta 3. punktā, Christian PENNERA un Maria Isabel ROFES i PUJOL tiek administratīvi piesaistīti kā īpašie padomdevēji komisāram OETTINGER saskaņā ar 2007. gada 19. decembra noteikumiem attiecībā uz īpašajiem padomdevējiem C(2007) 6655, kuros grozījumi izdarīti ar Komisijas 2014. gada 6. februāra Lēmumu C(2014) 541.

                        1.

                        Lai respektētu PENNERA un ROFES i PUJOL neatkarību un pilnvaru termiņu, viņu īpaša padomdevēja līgumi tiks atjaunoti līdz pilnvaru termiņa beigām. PENNERA līgums ietver 70 darba dienas un 35 komandējuma dienas, un ROFES i PUJOL līgums ietver 60 darba dienas un 35 komandējuma dienas. Darba dienu skaitu var grozīt ar administratīviem un budžeta lēmumiem. PENNERA un ROFES i PUJOL saņems maksu par katru darba dienu, ko aprēķina, pamatojoties uz Eiropas Savienības AD 16 pakāpes 1. līmeņa amatpersonas pamatalgu.

                        2.

                           PENNERA un ROFES i PUJOL attiecīgi Komisijas Īpašās finanšu pārkāpumu komisijas, kas minēta atceltās Regulas (ES, Euratom) Nr. 966/2012 73. panta 6. punktā, priekšsēdētāja un priekšsēdētāja vietnieces līgumi beidzas 2018. gada 31. decembrī.

                        3.

                        Ar nosacījumu, ka ir pieejami pietiekami līdzekļi, komisārs OETTINGER ir pilnvarots grozīt īpašo padomdevēju līgumus pienācīgi pamatotu vajadzību gadījumā.

                        4.

                        Cilvēkresursu ģenerāldirektorāta direktors ir pilnvarots īstenot šo lēmumu, parakstot līgumus iestādes vārdā, kura ir pilnvarota noslēgt darba līgumus.

            3. pants
            Publicēšana un paziņošana
            Cilvēkresursu ģenerāldirektorāts ir saņēmis norādījumus par informācijas par šo iecelšanu publicēšanu Oficiālā Vēstneša C sērijā un paziņot par to citām Savienības iestādēm, Savienības struktūrām, Eiropas birojiem un aģentūrām.

            Briselē, 2018. gada 6. septembrī

                  Komisijas vārdā –

                  Komisijas loceklis

               Günther OETTINGER

            (1)  OV L 193, 30.7.2018., 1. lpp.

            (2)  Eiropas Parlamenta un Padomes 2012. gada 25. oktobra Regula (ES, Euratom) Nr. 966/2012 par finanšu noteikumiem, ko piemēro Savienības vispārējam budžetam, un par Padomes Regulas (EK, Euratom) Nr. 1605/2002 atcelšanu (OV L 298, 26.10.2012., 1. lpp.).


title: Komisijas Lēmums (ES) 2018/1304 (2018. gada 19. septembris) par ierosināto pilsoņu iniciatīvu Eat ORIGINal! Unmask your food (izziņots ar dokumenta numuru C(2018) 6054)

text:
                  28.9.2018

                  LV

                  Eiropas Savienības Oficiālais Vēstnesis

                  L 244/107

         KOMISIJAS LĒMUMS (ES) 2018/1304
         (2018. gada 19. septembris)
         par ierosināto pilsoņu iniciatīvu Eat ORIGINal! Unmask your food

               (izziņots ar dokumenta numuru C(2018) 6054)

         (Autentisks ir tikai teksts angļu valodā)
         EIROPAS KOMISIJA,
         ņemot vērā Līgumu par Eiropas Savienības darbību,
         ņemot vērā Eiropas Parlamenta un Padomes 2011. gada 16. februāra Regulu (ES) Nr. 211/2011 par pilsoņu iniciatīvu (1) un jo īpaši tās 4. pantu,
         tā kā:

                     (1)

                     Ierosinātās pilsoņu iniciatīvas Eat ORIGINal! Unmask your food priekšmets attiecas uz šādu jomu: “Mēs aicinām Eiropas Komisiju noteikt obligātu pienākumu deklarēt visu pārtikas produktu izcelsmi, lai novērstu krāpšanu, aizsargātu sabiedrības veselību un garantētu patērētāju tiesības uz informāciju.”

                     (2)

                     Ierosinātās pilsoņu iniciatīvas mērķi ir izklāstāmi šādi: “1. Noteikt, ka visiem pārstrādātiem un nepārstrādātiem pārtikas produktiem, kas ir apritē ES, obligāti ir jānorāda izcelsmes valsts, nepiemērojot izņēmumus attiecībā uz reģistrētajām preču zīmēm un ģeogrāfiskās izcelsmes norādēm. 2. Attiecībā uz pārstrādātiem pārtikas produktiem izcelsmes marķējums ir obligāts primāro sastāvdaļu izcelsmes marķēšanai, ja tā atšķiras no gatavā produkta izcelsmes. 3. Uzlabot marķējuma konsekvenci, iekļaujot saskaņotu informāciju par ražošanas un pārstrādes metodēm, lai nodrošinātu pārredzamību visā pārtikas apritē.”

                     (3)

                     Līgumā par Eiropas Savienību (LES) ir nostiprināta Savienības pilsonība, un tas pilnveido Savienības demokrātisko darbību, citstarp nosakot, ka katram pilsonim ir tiesības piedalīties Savienības demokrātijas norisēs, organizējot Eiropas pilsoņu iniciatīvu.

                     (4)

                     Tālab pilsoņu iniciatīvai vajadzīgajām procedūrām un nosacījumiem jābūt skaidriem, vienkāršiem, viegli īstenojamiem un samērīgiem ar pilsoņu iniciatīvas būtību, lai tiktu veicināta pilsoņu līdzdalība un Savienība kļūtu viņiem pieejamāka.

                     (5)

                     Līgumu īstenošanas nolūkā var pieņemt Savienības tiesību aktu, lai tuvinātu dalībvalstu normatīvos vai administratīvos aktus, kuri attiecas uz iekšējā tirgus izveidi un darbību, pamatojoties uz Līguma par Eiropas Savienības darbību (LESD) 114. pantu.

                     (6)

                     Šā iemesla dēļ ierosinātā pilsoņu iniciatīva nav acīmredzami ārpus Komisijas pilnvarām iesniegt Savienības tiesību aktu priekšlikumus, lai īstenotu Līgumus.

                     (7)

                     Turklāt saskaņā ar minētās regulas 3. panta 2. punktu ir izveidota pilsoņu komiteja un ieceltas kontaktpersonas, un ierosinātā pilsoņu iniciatīva nav nedz acīmredzami aizskaroša, nenozīmīga vai provokatīva, nedz acīmredzami pretrunā Savienības vērtībām, kas noteiktas LES 2. pantā.

                     (8)

                     Ierosinātā pilsoņu iniciatīva Eat ORIGINal! Unmask your food tāpēc būtu jāreģistrē,

               IR PIEŅĒMUSI ŠO LĒMUMU.

            1. pants
            Ar šo reģistrē ierosināto pilsoņu iniciatīvu Eat ORIGINal! Unmask your food.

            2. pants
            Šis lēmums stājas spēkā 2018. gada 2. oktobrī.

            3. pants
            Šis lēmums ir adresēts ierosinātās pilsoņu iniciatīvas Eat ORIGINal! Unmask your food organizētājiem (pilsoņu komitejas locekļiem), ko pārstāv kontaktpersonas Roberto Moncalvo un Christiane Foulier Lambert.

            Briselē, 2018. gada 19. septembrī

                  Komisijas vārdā –

                  pirmais priekšsēdētāja vietnieks

               Frans TIMMERMANS

            (1)  OV L 65, 11.3.2011., 1. lpp.